Naziv obveznika: Gradski muzej Požega Broj RKP-a: 32699

Sjedište obveznika: 34000 Požega, Matice hrvatske 1 Matični broj: 03662055

Adresa sjedišta obveznika: Požega, Matice hrvatske 1 OIB: 46708631522

Razina: 21 Šifra djelatnosti prema NKD-u: 9102

**BILJEŠKE UZ FINANCIJSKE IZVJEŠTAJE**

**za razdoblje od 1. siječnja do 31. prosinca 2018. godine**

Gradski muzej Požega je javna ustanova u kulturi koja obavlja muzejsku djelatnost sukladno Zakonu o ustanovama, Zakonu o muzejima i Statutu Gradskog muzeja Požega.

Muzej je osnovan na temelju Odluke o izdvajanju br. 8/1-1991. od 28.01.1991. godine. Prava i dužnosti osnivača Muzeja obavlja Grad Požega, Trg Sv. Trojstva 1, Požega (u daljnjem tekstu: Osnivač) na temelju rješenja Ministarstva kulture i prosvjete RH, Klasa: 023-03/94-01-102, Urbroj: 53203-3/1-94-02, od 22. veljače 1994. godine. Muzej ima status pravne osobe – ustanove i upisana je u sudski registar ustanova Trgovačkog suda u Slavonskom Brodu, pod brojem U-1-89 od 22.11.1994. godine, odnosno usklađena je sa Zakonom o ustanovama temeljem rješenja Trgovačkog suda od 17.02.1997. godine, pod brojem Tt-97/81-2, MBS: 050026571.

U Gradskom muzeju ustrojeni su sljedeći odjeli: Arheološki odjel, Prirodoslovni odjel, Povijesni odjel, Odjel povijesti umjetnosti, Etnološki odjel, Pedagoški odjel, Dokumentacijski odjel, Muzejska knjižnica i Odjel za opće i tehničke poslove. Ukupno je zaposleno 10 djelatnika, prema sljedećoj strukturi: 1 viši kustos (VSS) iz Arheološkog odjela obavlja poslove ravnatelja, 2 viša kustosa (VSS) u Etnološkom odjelu, 1 muzejski savjetnik (VSS) u Odjelu povijesti umjetnosti, 1 kustos (VSS) u Povijesnom odjelu, 1 muzejski pedagog (VSS) u Pedagoškom odjelu, 1 dokumentarist (VSS) u Dokumentacijskom odjelu, 1 administrativno-računovodstveni referent (SSS), 1 muzejski tehničar (SSS) i 1 čistačica-dostavljačica (SSS) u Odjelu za opće i tehničke poslove.

Djelokrug rada muzeja, nazivi i način organizacije muzejske građe u odjele i zbirke, poslovi i zadaci koji se u njima obavljaju, naziv radnih mjesta i opis poslova, broj potrebnih izvršitelja, koeficijenti složenosti poslova za pojedina radna mjesta, te druga pitanja od značenja za muzejsku djelatnost uređeni su Pravilnikom o unutarnjem ustrojstvu, sistematizaciji radnih mjesta i koeficijentima složenosti poslova (Urbroj: 375/17 od 15.12.2017.g.).

Djelatnost Muzeja odvija se na temelju sljedećih zakona i zakonskih podloga:

- Zakon o muzejima (NN 61/18) i pripadajućih pravilnika:

a) Pravilnik o očevidniku muzeja, te muzeja, galerija i zbirki unutar ustanova i drugih pravnih

 osoba (NN 96/99)

b) Pravilnik o načinima i mjerilima za povezivanje u sustav muzeja RH (NN 120/02 i 82/06)

c) Pravilnik o stručnim i tehničkim standardima za određivanje vrste muzeja, za njihov rad, te

 za smještaj muzejske građe i muzejske dokumentacije (NN 30/06)

d) Pravilnik o sadržaju i načinu vođenja muzejske dokumentacije o muzejskoj građi (NN

 108/02)

e) Pravilnik o uvjetima i načinu ostvarivanja uvida u muzejsku građu i muzejsku

 dokumentaciju (NN 115/01)

f) Pravilnik o uvjetima i načinu stjecanja stručnih zvanja u muzejskoj struci (NN 97/10)

- Zakon o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17 i 90/18) s pripadajućim pravilnicima

- Zakon o knjižnicama (NN 105/97, 5/98, 104/00, 87/08 i 69/09) s pripadajućim pravilnicima

- Zakon o arhivskom gradivu i arhivima (NN 61/18) s pripadajućim pravilnicima

- Zakon o radu (NN 93/14 i 127/17)

- Zakon o ustanovama ([NN 76/93](http://www.nn.hr/clanci/sluzbeno/1993/1548.htm#_blank), [29/97](http://www.nn.hr/clanci/sluzbeno/1997/0427.htm#_blank), [47/99](http://www.nn.hr/clanci/sluzbeno/1999/0924.htm#_blank)- ispravak i [NN 35/08](http://www.nn.hr/clanci/sluzbeno/2008/1142.htm#_blank))
- Zakon o upravljanju javnim ustanovama u kulturi ([NN 96/01](http://www.nn.hr/clanci/sluzbeno/2001/1611.htm#_blank))

- Zakon o financiranju javnih potreba u kulturi (NN 47/90, 69/99, 27/03 i 38/09)

- Zakon o proračunu (NN 87/08, 136/12 i 15/15)

- Pravilnik o proračunskom računovodstvu i računskom planu (NN 124/14, 115/15 i 87/16)

- Pravilnik o proračunskim klasifikacijama (NN 26/10 i 120/13)

- Pravilnik o financijskom izvještavanju u proračunskom računovodstvu (NN 3/15, 93/15, 135/15, 2/17 i 28/17)

- Pravilnik o polugodišnjem i godišnjem izvještaju o izvršenju proračuna (NN 24/13 i 102/17)

- Pravilnik o porezu na dohodak (10/17, 128/17, 106/18 i 1/19)

- Kolektivni ugovor za zaposlene u ustanovama Grada Požege (Ur.broj: 46/17 od 02.01.2017.)

- Pravilnik o unutarnjem ustrojstvu, sistematizaciji radnih mjesta i koeficijentima složenosti

 poslova (Ur.broj: 375/17 od 15.12.2017.)

-Statut Gradskog muzeja Požega (Ur.broj: 150-1/17 od 17.05.2017.).

Gradski muzej Požega na temelju Izvatka iz sudskog registra obavlja djelatnost muzeja i zaštite kulturne baštine, izdavanje publikacija, proizvodnju i prodaju suvenira te kupnju i prodaju robe. Nije u sustavu PDV-a sukladno članku 39. Zakona o PDV-u.

Upravno vijeće Gradskog muzeja Požega na temelju javnog poziva i provedenog natječaja za izbor i imenovanje ravnatelja, u skladu s čl. 30. Statuta te čl. 26. Zakona o muzejima, izabralo je, a Gradsko vijeće Grada Požege temeljem Rješenja od 18.09.2018., imenovalo je Mirelu Pavličić Hein, dipl. arheologa za ravnateljicu na mandat od četiri godine. Primopredaja dužnosti ravnatelja nastupila je 19.09.2018.g.

**BILJEŠKE UZ BILANCU**

1. AOP 015 – Uredska oprema i namještaj – nabavljena su računala i računalna oprema te uredski namještaj u vrijednosti 71.518 kn

2. AOP 033 – Muzejski izlošci i predmeti prirodnih rijetkosti – nabavljeno je muzejskih izložaka u vrijednosti 112.042 kn

3. AOP 042 – Ulaganje u računalne programe – nabavljani su računalni programi potrebni za redovno poslovanje te kroz provedbu projekta ''e-kiosk – razvoj publike u kulturi'' u vrijednosti 21.728 kn

4. AOP 154 – Korisnik posluje preko lokalne riznice. Na jedinstveni račun riznice uplaćuju se svi prihodi i primici proračunskog korisnika. Isplata plaća kao i isplata tekućih i kapitalnih rashoda obavlja se preko riznice što je evidentirano na računu 167210. Stanje računa 31. prosinca iznosi 38.572 kn.

5. AOP 166 Obveze za materijalne rashode – obveze su veće u odnosu na prethodnu godinu jer je ostalo više nepodmirenih obveza za primljene račune

6. Gradski muzej Požega nema sudskih sporova u tijeku i nema potraživanja za koja je potrebno napraviti ispravak vrijednosti potraživanja.

**BILJEŠKE UZ PR-RAS**

1. AOP 045 – Pomoći iz inozemstva i od subjekata unutar općeg proračuna – ostvarene su manje u odnosu na prethodnu godinu jer nije bilo ostvarenja pomoći od izvanproračunskih korisnika

2. AOP 123 – Prihodi od prodaje proizvoda i robe te pruženih usluga i prihodi od donacija – povećanje prihoda od prodaje proizvoda i robe te prihoda od pruženih usluga u odnosu na prethodnu godinu zbog više prodanih suvenira i obavljenih usluga

3. AOP 133 – Prihodi iz nadležnog proračuna za financiranje izdataka za financijsku imovinu i otplatu zajmova – povećanje u odnosu na prethodnu godinu zbog više nabavljene dugotrajne imovine

4. AOP 149 – Rashodi za zaposlene – povećanje u odnosu na prethodnu godinu se odnosi na povećanja plaća od siječnja povećanjem koeficijenata

5. AOP 160 – Materijalni rashodi – smanjenje u odnosu na prethodnu godinu odnosi se na smanjenje naknada troškova zaposlenima, povećanja rashoda za materijal i energiju, smanjenja rashoda za usluge, smanjenja naknada troškova osobama izvan radnog odnosa te povećanja ostalih nespomenutih rashoda poslovanja

6. AOP 341 – Rashodi za nabavu nefinancijske imovine – povećanje u odnosu na prethodnu godinu jer je nabavljeno više dugotrajne imovine (računala, računalna oprema, uredski namještaj, muzejski izlošci i ulaganje u računalne programe)

7. AOP 632 do 636 – Gradski muzej Požega je ostvario tekući manjak u iznosu 22.980 kn što sa prenesenim manjkom iz prethodne godine u iznosu 35.341 kn čini konačni rezultat u iznosu 58.321 kn – manjak prihoda i primitaka za pokriće u sljedećem razdoblju.

**BILJEŠKE UZ PR-RAS-funkcijski**

1. AOP 105 – Služba kulture – ukupni rashodi u iznosu 1.957.530 kn prema funkcijskoj klasifikaciji se odnose na službu kulture

**BILJEŠKE UZ P-VRIO**

1. AOP 021 – Proizvedena dugotrajna imovina – odnosi se na smanjenje promjene u obujmu imovine jer je dugotrajna imovina darovana Dječjem vrtiću Požega.

**BILJEŠKE UZ IZVJEŠTAJ O OBVEZAMA**

1. AOP 036 – Stanje obveza na kraju izvještajnog razdoblja iznosi 210.117 kn od čega 605 kn dospjelih obveza (račun), a 209.512 kn nedospjelih obveza (računi i plaća za 12. mjesec).

Požega, 31. siječnja 2019.

Osoba za kontaktiranje: Slavica Kruljac, mag.oec.

Kontakt telefon: 034/311-321

Ravnateljica:

Mirela Pavličić Hein, dipl.arh.